Anže Lanišek

**Anže Lanišek** (s. 20. huhtikuuta 1996 Ljubljana) on slovenialainen mäkihyppääjä. Lanišek on sekajoukkuemäen olympiavoittaja, joukkuemäen maailmanmestari ja normaalimäen MM-mitalisti. Mäkihypyn maailmancupissa hän on voittanut 11 osakilpailua ja sijoittunut sen kokonaiskilpailussa parhaimmillaan kolmanneksi kaudella 2022–2023. Hän edustaa seuratasolla kotimaansa SSK Mengešiä.

Mäkihypyn maailmancupissa Lanišek debytoi vuonna 2014 Planicassa. Ensimmäiset maailmancupin pisteensä hän saavutti kauden 2014–2015 avauskilpailussa Klingenthalissa ollen 21:s. Ensimmäisen palkintosijansa hän saavutti Wisłassa marraskuussa 2019 ollen toinen. Viikkoa myöhemmin hän oli Rukalla kolmas. Ensimmäisen voittonsa hän saavutti Rukalla marraskuussa 2021. Lisäksi hän on sijoittunut kolmanneksi Engelbergissä joulukuussa 2020 ja toiseksi Innsbruckissa sekä Zakopanessa tammikuussa 2021 ja Rukalla marraskuussa 2021. Kauden 2020–2021 kokonaispisteissä hän oli yhdeksäs. Kaudella 2021–2022 hän sijoittui Titisee-Neustadtissa kahdesti toiseksi sekä Zakopanessa ja Planicassa kerran kolmanneksi. Maailmancupin kokonaiskilpailussa hän oli seitsemäs ja lentomäkicupissa viides. Kaudella 2022–2023 hän voitti Rukalla sekä Titisee-Neustadtissa ja oli Wisłassa sekä Titiseessä toinen. Hän voitti Engelbergin ensimmäisen kilpailun ja sijoittui jälkimmäisessä kolmanneksi. Mäkiviikolla hän sijoittui Garmisch-Partenkirchenissä toiseksi, Innsbruckissa kolmanneksi, Bischofshofenissa toiseksi ja kokonaistuloksissa kolmanneksi. Helmikuussa hän oli toinen Willingenissä. Maaliskuussa hän saavutti Oslossa voiton ja kakkossijan, Lillehammerissa hän oli toinen ja Vikersundissa kolmas. Kauden päätösviikonloppuna Planican lentomäessä hän oli kahdesti toinen. Hän sijoittui kolmanneksi maailmancupin kokonaiskilpailussa, lentomäkicupissa ja Raw Air -kiertueella. Uudenvuodenpäivänä 2024 hän voitti Garmisch-Partenkirchenissä. Bischoshofenissa hän sijoittui kolmanneksi ja mäkiviikon kokonaiskilpailussa viidenneksi. Zakopanessa hän sijoittui kolmanneksi. Kaudella 2024–2025 hän sijoittui Willingenin ensimmäisessä kilpailussa toiseksi ja Lake Placidin jälkimmäisessä kilpailuissa kolmanneksi. Vikersundin lentomäessä hän oli kolmas. Loppukaudesta hän voitti Lahdessa ja Planican päätöskilpailun ja oli toinen Planican ensimmäisessä kilpailussa. Maailmancupin kokonaiskilpailussa hän sijoittui neljänneksi ja lentomäkicupissa toiseksi. Kaudella 2025–2026 hän sijoittui Falunin normaalimäen kilpailussa toiseksi ja voitti suurmäen kilpailun. Hän voitti Rukan ensimmäisen kilpailun ja Zakopanen kilpailun. Hän sijoittui toiseksi Oslon jälkimmäisessä kilpailussa. Maailmancupin kokonaiskilpailussa hän oli viides.

Nuorten olympialaisissa Lanišek on voittanut yhden kullan ja yhden hopean sekä Euroopan nuorten olympiafestivaaleilla yhden kullan ja kaksi hopeaa. Lentomäen MM-kilpailuissa hän oli kahdestoista sekä Kulmissa 2016 että Planicassa 2020. Oberstdorfin MM-kilpailuissa 2021 Lanišek saavutti pronssia normaalimäessä ja oli viides suurmäessä. Pekingin olympialaisissa 2022 hän sijoittui normaalimäessä 13:nneksi. Vikersundin lentomäen MM-kilpailuissa 2022 Lanišek voitti Slovenian joukkueessa kultaa ja sijoittui henkilökohtaisessa kilpailussa viidenneksi. Planican MM-kilpailuissa 2023 hän saavutti kultaa joukkuemäessä ja pronssia sekajoukkuemäessä. Normaalimäessä hän oli yhdeksäs ja suurmäessä yhdestoista. Trondheimin MM-kilpailuissa 2025 hän saavutti sekajoukkuemäessä hopeaa ja voitti joukkuemäessä kultaa. Hän sijoittui suurmäessä neljänneksi ja normaalimäessä kahdeksanneksi. Oberstdorfin lentomäen MM-kilpailuissa 2026 hän oli kahdeksas. Samana vuonna Milanon ja Cortinan olympialaisissa Lanišek hyppäsi Slovenian kultaa voittaneessa sekajoukkueessa. Normaalimäessä hän sijoittui 26:nneksi.

Lanišekilla on hallussaan Planican Bloudkova Velikankan HS139-mäen sekä talvi- että kesäennätys. Talviennätys 149 metriä syntyi vuoden 2014 Slovenian yhdistetyn-mestaruuskilpailuissa. Kesäennätys on 140 metriä.

## Maailmancupin osakilpailuvoitot

## Lähteet
*